PREZIDENT KUBOGI UChUN HAR YILGI TENNIS TURNIRI BUDJETINI MABLAG‘ BILAN TA’MINLAShDA QATNAShUVChI HOMIYLARNI SOLIQLARDAN OZOD QILISh TO‘G‘RISIDA

Vatanimiz tennisini rivojlantirish, uning xalqaro maydondagi obro‘-e’tiborini mustahkamlash va vazirliklar, idoralar, birlashmalar, korxonalar, tashkilotlar hamda fuqarolarning har yili o‘tkaziladigan Prezident kubogi tennis turnirida homiy sifatida qatnashishini rag‘batlantirish maqsadida Vazirlar Mahkamasi qaror qiladi:
 1. Belgilansinki, mulkchilik shakllaridan qat’i nazar, yuridik shaxslarning, shu jumladan xorijiy yuridik shaxslarning, shuningdek jismoniy shaxslarning har yilgi Prezident kubogi tennis turnirini mablag‘ bilan ta’minlashga yo‘naltirilgan mablag‘lari foyda (daromad)ga soliq solinadigan bazadan chiqarib tashlanadi.
 2. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T. Sultonov zimmasiga yuklansin.